— 174 — 
quam in medio mari, vel ad littus orientale, ubi nullis fluminibus obviis 
aqua nec dulcior fit , nec mitescit. 
Nos ipsi magnam quidem invenimus salsedinis differentiam in variis maris 
plagis , Yolgaeque amnis ostia linquentes , per magnam maris distantiam 
pluresque dies nave vecti sumus, donec ad insulam quatuor colliculorum, 
(rossice ueTbipc 6 jrpi,i) pharo notabilem, pro expeditione nostra dulci aqua 
amphoras sexaginta maximas implevimus: neque. igitur video, Goebelium ad 
majorem distantiam ab ora septentrionali in mari vectum esse, ut certe 
ibi multo dulciorem assumserit aquam, quam procul ab hac plaga in 
ipso medio lacu. 
De illis itaque litteralibus vel submarinis bene valuerit Goebeliana 
opinio, dulcem ab initio lacum sensim e vicino deserto particulas assum- 
sisse salsas iisque induisse majorem salsedinem. At cur talem salsedinem 
noiivmajores fluvii, numerosis ostiis eadem deserta salsa percurrentes, 
participant, iique contra dulcedine seniper eadem notantur? Cur mare 
salis ramentis potius in mediis plagis excellit , procul a desertis illis , 
quam ad littus, ubi e contra dulcius est? Neque haec etiam deserta, 
praecipue septentrionalia, tanta excellunt salsedine, ut hujus extensitatis 
lacus eadem potuerint imbui, etiamsi Astrachanensis provincia salsis abun- 
det lacubus copiosis, potissimum ad Bogdam montem, quo bascutschaws- 
kiensis xvi leucas ross. longus et latus est, exceptis aliis celebrioribus 
inter Volgam amnem et Cumam sitis. Verisimilius itaque est, alias esse 
causas abditas in ipso maris abysso , vastis fortasse salis scaturiginibus 
vel amplis salinis notabili; tales quoque maxime conspicuae Salis fodinae 
inter alias notantur in insula Tschelekiin , quam maris quondam fundum 
consliluisse, perquam probabile est. llaec itaque salium deposita praeci- 
pue conferrent ad augendam maris salsedinem, nec illa longinqua de- 
serta, quae et ipsa pristinum maris fundum fuisse aliis jam visa sunt. 
